కిరణ్ నగార్కర్

కిరణ్ నగార్కర్ (జననం 1942) ఒక భారతీయ నవలా రచయిత, నాటక రచయిత, సినిమా విమర్శకుడు. మరాఠీ, ఇంగ్లీషు భాషలలో నాటకాలను, నాటికలను రచించాడు. సాత్ సక్కమ్‌ త్రెచాలీస్ (ఏడు ఆరులు నలభై మూడు) (1974), రావన్ అండ్ ఎడ్డి (1994),, సాహిత్య అకాడమీ అవార్డును గెలుచుకున్న నవల కకోల్డ్ (1997)  మొదలైనవి ఇతని ప్రధాన రచనలు.

నవలలు
ఒకటి కన్నా ఎక్కువ భాషలలో నవలరచన చేసిన భారతీయ రచయితలలో నగార్కర్ ఎన్నదగినవాడు. ఇతడి మొదటి నవల సాత్ సక్కమ్‌ ట్రెచాలీస్ (తరువాత ఇంగ్లీషులో Seven Sixes Are Forty Threeగా అనువదించబడింది.) మరాఠీ సాహిత్యంలో గొప్పదైన నవలలలో ఒకటిగా పరిగణించబడింది. ఇతడు రావన్ అండ్ ఎడ్డి అనే నవలను మొదట మరాఠీ భాషలో వ్రాయడం ప్రారంభించి తరువాత ఇంగ్లీషులో పూర్తి చేశాడు. ఇది 1994లో ప్రచురితమైంది.

రావన్ అండ్ ఎడ్డి నవల నుండి ఇతడు ఆంగ్లంలో రచనలు చేయడం ప్రారంభించాడు. ఇతడి మూడో నవల కకోల్డ్‌ 1997లో ప్రచురించ బడింది. ఈ నవల 2001లో కేంద్ర సాహిత్య అకాడమీ పురస్కారాన్ని పొందింది. ఈ నవల పలు భాషలలో అనువదించబడింది. సమకాలీన భారతీయ నవలలలో అత్యంత ఆదరణ పొందిన నవలగా గుర్తించబడింది.. తరువాతి నవల గాడ్స్ లిటిల్ సోల్జర్ వెలువరించడానికి ఇతనికి తొమ్మిదేళ్లు పట్టింది. ఈ నవల 2006లో ప్రచురింపబడింది. ఈ నవలకు మిశ్రమమైన స్పందన లభించింది. 2012లో ఇతడు రావన్ అండ్ ఎడ్డి నవలకు సీక్వెల్‌గా ది ఎక్స్‌ట్రాస్, 2015లో రెస్ట్ ఇన్ పీస్ నవలలను రచించాడు.

నాటకాలు

నగార్కర్ మహాభారతాన్ని ఆధారం చేసుకొని బెడ్‌టైమ్‌ స్టోరీ అనే నాటకాన్ని 1978లో రచించాడు. ఈ నాటకం సుమారు 17 సంవత్సరాలు ఛాందసవాద పార్టీలు బహిష్కరించాయి. ఇతడు ఇంకా కబీరఛె కరైఛె, స్ట్రేంజర్ అమాంగెస్ట్ అజ్ అనే నాటకాలు ది బ్రోకెన్ సర్కిల్, ది విడో అండ్ హర్ ఫ్రెండ్స్, ది ఎలిఫెంట్ ఆన్ ది మౌస్ (బాలల చిత్రం) లకు స్క్రీన్‌ప్లే రచించాడు. ఇతడు స్ప్లిట్ వైడ్ ఓపన్ అనే సినిమాలో బ్రదర్ బోనో పాత్రను ధరించాడు.

వ్యక్తిగత జీవితం
ఇతడు దిగువ మధ్య తరగతి కుటుంబానికి చెందినవాడు. ఇతని తల్లిదండ్రులు ప్రార్థనా సమాజము అనే మహారాష్ట్ర లోని బ్రహ్మసమాజ శాఖకు చెందినవారు. వీరు హిందువులే అయినా వీరికి పాశ్చాత్య దృక్పథం ఉండేది. ఇతని తాత 1893 సంవత్సరంలో షికాగోలో జరిగిన ప్రపంచ మత జాతర (పార్లమెంట్ ఆఫ్ వరల్డ్ రెలిజియన్స్) లో పాల్గొన్నాడు. నగార్కర్ పూణేలోని ఫెర్గూసన్ కాలేజీలోను, ముంబైలోని ఎస్.ఐ.ఇ.ఎస్ కాలేజీలోను చదివాడు.
2011లో స్విట్జర్లాండ్లోని జ్యూరిచ్‌లో లిటరేచర్ హౌస్, పి.డబ్ల్యూ.జి. ఫౌండేషన్ వారు నిర్వహించిన "రైటర్ ఇన్ రెసిడెన్స్" కార్యక్రమంలో పాల్గొన్నాడు.

అవార్డులు
 ది హిందూ పత్రిక ప్రదానం చేసే సాహిత్య బహుమతికి 2013లో ఇతని నవల "ది ఎక్స్‌ట్ర్ర్రాస్" తుది పరిశీలనకు వచ్చింది.
 2012 రిపబ్లిక్ ఫెడరల్ ఆఫ్ జర్మనీ వారి ఆర్డర్ ఆఫ్ మెరిట్.
 2001 కకొల్డ్ నవలకు కేంద్ర సాహిత్య అకాడమీ పురస్కారం.

రచనలు
నవలలు
 1974 సెవెన్ సిక్సస్ ఆర్ ఫార్టీ త్రీ ( సాత్ సక్కం త్రెచాలీస్కు అనువాదం.) ISBN 0-435-95088-6.
 1994 రావన్ అండ్ ఎడ్డి
 1997 కకోల్డ్
 2006 గాడ్స్ లిటిల్ సోల్జర్
 2012 ది ఎక్స్‌ట్రాస్
 2015 రెస్ట్ ఇన్ పీస్
నాటకాలు, చిత్రానువాదాలు
 బెడ్ టైమ్‌ స్టోరూ
 కబీరఛే కరైఛె
 స్ట్రేంజర్ అమాంగెస్ట్ అజ్
 ది బ్రోకెన్ సర్కిల్
 ది విడో అండ్ హర్ ఫ్రెండ్స్
 ది ఎలిఫెంట్ ఆన్ ది మౌస్
 బ్లాక్ తులిప్

మూలాలు

References
 యాస్మిన్ లుఖ్మాని, సం. The Shifting Worlds of Kiran Nagarkar's Fiction, ఇండియాలాగ్ పబ్లికేషన్స్, న్యూఢిల్లీ, 2004 ISBN 81-87981-59-8
 
 Kiran Nagarkar on Extras, sexual repression & humourless Indians

బయటిలింకులు

 కిరణ్ నగార్కర్ ది అన్ అఫీషియల్ వెబ్‌సైట్ 
 అనదర్ సబ్‌కాంటినెంట్‌లో కిరణ్ నగార్కర్
 తెహల్కాలో
 On ముంబైలో బాంబుదాడుల గురించి

మరాఠీ రచయితలు
1942 జననాలు
జీవిస్తున్న ప్రజలు
మహారాష్ట్ర రచయితలు
నవలా రచయితలు
ఆంగ్ల రచయితలు
కేంద్ర సాహిత్య అకాడమీ పురస్కార గ్రహీతలు